***OBEC UZOVSKÉ PEKĽANY***

*OBECNÝ ÚRAD, 082 63 Uzovské Pekľany 68*

**Zdôvodnenie neposkytnutia plnej výšky finančných prostriedkov materskej škole.**

V súlade s §6 odsek 23) Zákona o štátnej správe v školstve a školskej samospráve č. 596/2003

obec zverejňuje dôvody, pre ktoré neposkytla plnú výšku finančných prostriedkov, na svojom

webovom sídle do 31. júla nasledujúceho roka.

Obecné zastupiteľstvo na svojom zasadnutí dňa 20. 6. 2025 prerokovalo neposkytnutie plnej výšky finančných prostriedkov materskej škole v zriaďovateľskej pôsobnosti obce. Podľa prepočtov ministerstva školstva, ktoré boli na ich webovej stránke zverejnené 30. 5. 2025, obec Uzovské Pekľany mala priame náklady na materskú školu 106 238 €. Prepočty ministerstva uvádzajú, že obec poskytla materskej škole sumu nižšiu o 35 261 €.

Zdôvodnenie: V roku 2023 prebiehala výstavba novej budovy materskej školy. Obec na toto dielo získala nenávratný finančný príspevok z MPSVR SR. Nakoľko výška dotácie pokryla len časť celkových oprávnených výdavkov na výstavbu a zariadenie novej budovy, bola obec nútená dofinancovať časť výdavkov z vlastných prostriedkov a časť z bankového úveru, ktorý stále spláca. Z dôvodu tejto rozsiahlej investície obecný úrad kvôli potrebe dofinancovať výdavky z rozpočtu obce poskytol menej finančných prostriedkov na prevádzku materskej školy.

Z celkovej sumy pridelených prostriedkov bola tiež časť prostriedkov použitá na úhradu prevádzkových nákladov školskej jedálne, ktorá je súčasťou zabezpečenia chodu materskej školy.

V roku 2025 došlo k zmene financovania materských škôl a namiesto financovania cez podielové dane chodí už na materskú školu priama dotácia. Tá sa už musí povinne celá využiť

na prevádzku materskej školy. Do konca roka 2024 bolo vo výlučnej kompetencii jednotlivých obcí a miest, aký veľký balík finančných prostriedkov určia pre materské školy v ich zriaďovateľskej pôsobnosti.

 **Marek Gruška**

starosta obce